
****

**Икельце вал**

7-це классонтень эрзянь келень коряс программась теезь Мордовия Республикань образованиянь Министерствань программанть лангс нежедезь. («Эрзянь кель. 5-11 класстнэнень». Авторы: Д.В.Цыганкин, В.П.Цыпкайкина, 2001 год),

Весемезэ иень перть ютавтовить 34 част, недлязонзо – 1 час. Программасонть панжовить тонавтомань ёнкстнэ, кода седе парсте максомс содамочитнень ды тевс нолдамо маштомачитнень ды ёрокчитнень.

Эрзянь келень коряс важодемань программась целанек документ, козонь совить 5 пелькст: икельце вал, учебно-тематической план, календарно-тематической план, маштомачитне, конатне эрявить содамс тонавтницятненень иень прядомадо мейле, учебно-наглядной пособиятне.

Эрзянь келесь – минек тиринь келенек, кона ютась касомань ды келейгадомань пек кувака ки. Сон вансты ды пачтясы сень, мезе ульнесь ломантнень эрямосо. Эрьва народонть эсензэ келезэ, историязо.

Тиринь келенть вельде эйкакшось карми содамо перьканзо эрямонть, сонзэ эйсэ полавтоматнень. Тиринь келесь – арсемань ды содамочинь ёнкс, паро ломанень триця-кастыця.

Сонзэ вельде эйкакшось тееви эсь народонть эйдекс, конань а визькс невтемс весеменень.

А эрявить сеземс сеть сюлмавкстнэнь, конатне теевсть те шкантень эйкакшонть келензэ ды потмооймензэ марто. А колыть неть 5-11 класстнэсэ тонавтнема лувонтькак. Тиринь келень парсте содамось лезды пертьпельксэнть весе содамочитнень келейгавтомо. Тиринь келенть парсте содазь эйкакштнэнень седешожда тонавтнемс рузонь ды омбо масторонь кельтнеяк.

Неень шкань тонавтыцятненень икеле аштить истят путовкст: максомс содамочить фонетикань, лексикань, морфологиянь, синтаксисэнь, стилистикань коряс. Эряви тонавтомс эйкакштнэнь тиринь келенть валонь сюпавчинзэ, гайтевчинзэ ды мазычинзэ нееме, эсест арсемаст эрзякс ёвтамо ды сермадомо. Эряви невтемс эйкакштненень тиринь келенть питнензэ весе раськенть ды эрьва ломаненть эрямосо.

Тонавтыцянтень эряви кепедемс эйкакштнэнь бажамост тиринь келень коряс содамочитнень саеме; кастомс эйкакштнэнь мелест седее парынестэ содамс эрзянь келень валонь сюпавчинть ды те сюпавчинть вельде тонавтомс сынст ёвтнеме эсест мелест-превест, арсемаст ды ёжомарямост.

Тиринь келень тонавтыцянтень башка мель эряви явомс теориянь сеть кевкстематнень лангс, конат аштить видестэ сёрмадомань, пунктуациянь ды кортамонь ёрокчинь кастомань лувокс. Те лувось – гайтень ды буквань коряс валонь ванномась, пельксэнь-пелькс сынст явомась, валрисьмень ды валонь сюлмавксонь пелькстнэ.

Теориянь коряс содамочитне максовить неень шкань келень наукань вешеманзо мельс саезь.

8-9-це класстнэсэ тонавтневи синтаксисэсь ды пунктуациясь. Иень ушодовомсто васенце урокось алтазь тиринь келенть лезэнзэ панжомантень эрзянь раськенть эрямосо. Те уроктнесонть панжови тиринь келенть питнезэ башка ломаненть ды весе раськенть эрямосо, ёвтневи эрзянь раськенть эрямодонзо кезэрень шкане, косто саевсть эрзянь ды мокшонь кельтнень лемест, эрзянь келень коряс книгань васенце сермадыцятнеде (А.Ф.Юртовдо, М.Е.Евсевьевде, А.А.Шахматовдо, Д.В.Бубрихте, А.П.Рябовдо ды лиятнеде), истя жо неень шкань ученойтнеде.

Уроктнесэ истя жо эряви ёвтнемс сеть эрзятнеде, кить эсест тевест коряс теевсть содавиксэкс аволь ансяк минек, но и омбо масторсояк (С.Д.Эрьзядо, Никон патриархтонть, Л.А.Русланова морыцядонть ды лиятне).

Неть уроктне лездыть кастомс эйкакштнэнь потсо эрзянь келентень мелень путома, вечкема, кепедьсызь эйкакштнэнь каштанчист эсенек раськенть кувалма.

Неень шкасто эрьва кодамо келень тонавтнемстэ кортамонь ёрокчинь кастомась аравтови малав васенце таркас.сонзэ смустезэ сеньсэ: тонавтомс эйкакштнэнь аволь ансяк грамматикань ёнкстнэнь мукшномо-нееме ды видестэ сермадомо, но и видестэ ёвтамо эсест арсемаст.

Эрьва пельксэнть, эрьва теманть ванномась лезды тонавтницятненень кортамонь ерокчист кепедемантень. Тенень покш нежекс карми улеме фонетикань, лексикань, морфологиянь ды синтаксисэнь чарькодематнень тонавтнемаськак.

7-це классо ютавтовить урокт-семинарт, урокт-конференцият, урокт-симпозиумт. Анокставить докладт: «Суффикс вельде теезь наречиятнень кавто курост», «Сложной ды кавонзазь наречият», «Изобразительной наречиятне кортамонь рисьмесэнть».Заданиятне ды кевкстематне эрсить эрьва кодат:

1. Муемс валмеревкстнэнь омбоце пельксэст: шнак пря аволь ушодомсто, (шнак пря прядомсто), кельсэ эрьва ков, (тевсэ – а тей, а тов);
2. Ёвтамс рунгонь пельксэнь лемдиця вал марто валонь кеме сюлмавкст ды панжомс сынст смустест: сельгень прамс, прянзо лангс стявтомс, судодо усксемс ды лият;
3. Валонь кеме сюлмавкстнэнень кочкамс антонимень парат: ваномс пштистэ – (ваномс суронь пачк), сускомс кель \_ (юксемс кель).

Кортамонь ёрокчинь кастомасонть лезэвекс кармить улеме колазь текстэнь витематне ды рузонь кельстэ эрзякс ютавтоматне. Рузонь кельстэ эрзякс ютавтоматне лездыть кепедемс тонавтницятнень валонь таштавксост ды келень ежомарямочист.

Эрзянь келенть тонавтнемстэ покш мель эряви явомс лия предметнэнь марто сюлмавоматненень. Сех кеметь неть сюлмавоматне тиринь литературанть марто. Келень ёнкстнэ, васняяк, ванновить художественной литературасто саевкстнэнь коряс. Кортамонь ёрокчинь кастомаськак ютавтови эрьва кодамо художественной литературань сермадовкстнэнь коряс.

Тиринь келенть тонавтнемась кеместэ сюлмавозь рузонь ды омбо масторонь кельтнень тонавтнемаст марто. Рузонь, англань, немецень, французонь ды лия кельтнень енксост седее парсте чарькодевить, бути нежедемс тиринь келень коряс содамочитнень лангс.келень коряс вейкеть чарькодемат (подлежащей, сказуемой ды лият) улить весе неть кельтнесэ. Вейкеть чарькодемат (антонимть, эпитет, олицетвореният) вастневить тиринь келень ды литературань коряскак.

Тиринь келень уроксто истя жо эрявить кирдемс сюлмавомат географиянть, зоологиянть, биологиянть, астрономиянть мартояк. Истя, собственной лемтнень ютамссто эряви максомс чарькодема топонимиядо, содамс эсь райононь эрзянь велетнень лемест, эсест велень перька виртнень, латкотнень, эрькетнень, лейтнень лемест. Собственной лемтнень ютамсто истя жо мельс ледстявить эрзянь ды мокшонь художниктнень ды композитортнэнь лемест, сынст произведенияст лемест. Нарицательной лемтнень ютамсто мельс ледстявить нармунтнень, ракшатнень, унжатнень, калтнэнь ды лия мезтнень лемест. Валкстнэнь коряс эрявить муемс сеть валтнэньгак, конат меельце шкатнестэ полавтовкшность рузонсесэ ды ней таго совавтовсть кортамо рисьментень. Зоологиянь коряс тонавтнема книгастонть эряви макснемс рузонь кельстэ эрзякс ютавтнемат кодаткак ракшатнень эли нармунтнень эрямо таркадост ды обуцядост. Весе те лезды эйкакштнэнь валонь таштавксост кастомантень.

**Мезе эряви содамс ды маштомс тонавтнезенть коряс эйкакштнэнень**

-ламонькирдань глаголонь тейнеме, кортамосо сынст сайнеме;

формань коряс глаголонь наклонениянзо, шканзо, лицянзо, числанзо ды полвтнеманзо содамо, истя жо кортамосо эрявикс формасглаголонть путомо ды видестэ сермадомо;

лия кортамо пельксстэ глаголонь теме, теезь, кавонзазь глаголтнэнь видестэ сермадомо;

причпстия вельде предметэнь енксонь невтеме;

валонь сюлмавксонь смустьсэ причастиянь сайнеме;

причастиянь положительной ды арасьчинь форматнень теме ды видестэ сермадомо;

деепричастия вельде тевдеемань енксонзо панжомо;

наречия вельде действиянь енксэнь тешкстамо;

суффикс вельде наречиянь теме ды сынст видестэ сермадомо;

кортамонь рисьмесэнть валмельгакстнэнь сайнеме;

простой ды сложной валрисьмесэ сочинительной ды подчинительной союзтнэнь сайнеме;

кортамонь рисьмесэнть частицатнень нееме ды сынст видестэ сермадомо;

междометия марто валрисьмитнень видестэ ловномо, лотксема тешкстнэнь видестэ путом

**Тематической планированиясь**

|  |  |  |  |  |
| --- | --- | --- | --- | --- |
| № | Тематне | Частнэ | Важодемань видтнэ | |
| Контрольной важодематне | Кортамонь ёрокчинь кастомась |
| 1 | Финнэнь-угрань кельтнень раськесь. | 1 |  |  |
| 2 | Котоце классо тонавтнезенть мельс ледстямось. | 3 | 1 | 1 |
| 3 | Морфологиясь. Орфографиясь. Парсте кортамось. Глаголось. | 22 | 2 | 2 |
| 4 | Причастиясь. | 4 |  | 1 |
| 5 | Деепричастиясь. | 3 |  | 1 |
| 6 | Наречиясь. | 6 | 1 | 1 |
| 7 | Лездыця кортамо пелькстнэ. Парсте кортамось. Валмельгакстнэ. | 3 |  | 1 |
| 8 | Союзтнэ. | 3 |  | 1 |
| 9 | Частицатне. | 4 |  | 1 |
| 10 | Междометиятне. | 2 |  | 1 |
| 11 | Иень перть ютазенть мельс ледстямось. | 2 | 1 |  |
|  | Весемезэ: | 34 | 5 | 10 |

**Тонавтнемань курсонть содержаниязо.**

**1.Финнэнь-угрань кельтнень раськесь(1 час)**

**2. Котоце классо тонавтнезенть мельс ледстямось(3)**

**4. Причастиясь (4 част)с**

|  |
| --- |
| Причастиядо чарькодема  Неень ды ютазь шкань причастиятне.  Сочинения-рассуждения «Кинь ялгань ютксто саевлия бу мартон стака тевс».  Причастиянь арасьчинь форматнень теевемаст ды сермадомаст.  Кортамонь рисьмесэнть причастиятнень валонь сюлмавксонь таркас сайнемаст. Тестэнь ютавтома.  Изложениянь сермадома. |

**5.Деепричастиясь (3част)**

|  |
| --- |
| Деепричастиядо чарькодема  Деепричастиятнень теевемаст. Тестэнь ютавтома  Деепричастиянь арасьчинь форматнень теевемась ды сёрмадомась. Деепричастиянь морфология ёндо ванномась.  Сочинения- рассуждения «Мекс сон истя тейсь?» |

**6.Наречиясь.(6част)**

|  |
| --- |
| Наречиядо чарькодема.  Смустень коряс наречиятнень вейсэндявксост.  Изложения сочинениянь элемент марто  Наречиянь сравнениянь степентне, сынст теевемаст ды сёрмадомаст.  Наречиятнень теевемаст.  Наречиянь лия теевемань способтне.  Наречиятнень сёрмадомаст. Наречиянть морфология ёндо ванномась.  Контрольной диктант грамматикань задания марто. |

**7. Лездыця кортамо пелькстнэ. Парсте кортамось.**

**Валмельгакстнэ (3 част)**

**Союзтнэ (3 част)**

**Частицатне (3част)**

**Междометиятне (2 част)**

**8. Иень перть тонавтнезенть мельс ледстямо (3 част)**

**9. Кортамонь ерокчинь кастомась(10 част**

**Календарно-тематической планось 34 ч**

|  |  |  |  |  |  |  |
| --- | --- | --- | --- | --- | --- | --- |
| **№** | **Уроконь темась** | **Весемезэ**  **частнэде** | **Уроконь типесь** | **Контрольной ды самостоятельной**  **роботатне** | **Ютавтома шкась** | |
| **План коряс** | **Фактич** |
| 1 | Финнэнь-угрань кельтнень раськесь. | 1 | Од содамочинь саемань урок | Конспект вводной статьянть |  |  |
| 2 | Существительноесь. Прилагательноесь. | 1 | Мельс ледстямонь ды кемекстамонь урок |  |  |  |
| 3 | Числительноесь ды местоимениясь. | 1 | Мельс ледстямонь ды кемекстамонь урок |  |  |  |
| 4 | Входной контрольной диктант грамматикань задания марто. | 1 | Содамочинь онкстамонь урок | Контрольной диктант |  |  |
| 5 | Глаголонть кода кортамо пельксэнь смустезэ ды грамматикань ёнксонзо. | 1 | Од содамочинь саемань урок |  |  |  |
| 6 | Валрисьмесэ глаголонть смустезэ. Глаголонь аволь определенной форматне. | 1 | Од содамочинь саемань урок |  |  |  |
| 7 | Глаголонть видэнзэ. Вейкеньгирдань ды ламоньгирдань тевдеемань невтиця глаголтнэ. | 1 | Од содамочинь саемань урок |  |  |  |
| 8 | Переходной ды аволь переходной глаголтнэ. | 1 | Од содамочинь саемань урок |  |  |  |
| 9 | Глаголонть наклонениятне. Изъявительной наклонениясь. | 1 | Од содамочинь саемань урок |  |  |  |
| 10 | Кармавтомань наклонениянь объект марто полавтнемась. | 1 | Од содамочинь саемань урок |  |  |  |
| 11 | Описаниянь ёнкс марто киртязь изложениянь сёрмадомась. | 1 | Кель- валонь кастомань урок | Киртязь изложения |  |  |
| 12 | Сослагательной наклонениясь. Условно-сослагательной наклонениясь. | 1 | Од содамочинь саемань урок |  |  |  |
| 13 | Желательной накорнениясь. | 1 | Од содамочинь саемань урок |  |  |  |
| 14 | Наклонениянь форматне – эрзянь келень кортамонь рисьмесэнть. Тестэнь ютавтома. | 1 | Мельс ледстямонь ды кемекстамонь урок |  |  |  |
| 15 | Кавонзазь глаголтнэ. Глаголонть морфология ёндо ванномась. | 1 | Од содамочинь саемань урок |  |  |  |
| 16 | Киртязь изложения. | 1 | Содамочинь онкстамонь урок | Киртязь изложения. |  |  |
| 17 | Причастиядо чарькодема. | 1 | Од содамочинь саемань урок |  |  |  |
| 18 | Причастиянь арасьчинь форматнень теевемаст ды сермадомаст. | 1 | Од содамочинь саемань урок |  |  |  |
| 19 | Кортамонь рисьмесэнть причастиятнень валонь сюлмавксонь таркас сайнемаст. Тестэнь ютавтома. | 1 | Од содамочинь саемань урок |  |  |  |
| 20 | Деепричастиядо чарькодема | 1 | Од содамочинь саемань урок |  |  |  |
| 21 | Деепричастиянь арасьчинь форматнень теевемась ды сёрмадомась. Деепричастиянь морфология ёндо ванномась. | 1 | Од содамочинь саемань урок |  |  |  |
| 22 | Наречиядо чарькодема. Смустень коряс наречиятнень вейсэндявксост. | 1 | Од содамочинь саемань урок |  |  |  |
| 23 | Наречиянь сравнениянь степентне, сынст теевемаст ды сёрмадомаст. | 1 | Од содамочинь саемань урок |  |  |  |
| 24 | Наречиятнень сёрмадомаст. Наречиянть морфология ёндо ванномась. | 1 | Од содамочинь саемань урок |  |  |  |
| 25 | Контрольной диктант грамматикань задания марто. | 1 | Содамочинь онкстамонь урок | Контрольной диктант |  |  |
| 26 | Валмельгакссто чарькодема. Смустень коряс валмельгакстнэнь курост. | 1 | Од содамочинь саемань урок |  |  |  |
| 27 | Валмельгакстнэ ды падежтне. Валмельгаксонть морфология ёндо ванномась | 1 | Од содамочинь саемань урок |  |  |  |
| 28 | Союзось кода лездыця кортамо пелькс. Валрисьмесэ союзтнэнь лезэст. | 1 | Од содамочинь саемань урок |  |  |  |
| 29 | Смустень коряс союзтнэнь явомаст. Союзтнэнь морфология ёндо ванномаст. | 1 | Од содамочинь саемань урок |  |  |  |
| 30 | Частицатне. Кортамо рисьмесэнть сынст лезэст. | 1 | Од содамочинь саемань урок |  |  |  |
| 31 | Частицатнень сёрмадомаст. Частицатнень морфология ёндо ванномась. | 1 | Од содамочинь саемань урок |  |  |  |
| 32 | Междометиятнень смустест ды кортамо рисьмесэнть сынст лезэст. | 1 | Од содамочинь саемань урок |  |  |  |
| 33 | Междометиятнень сермадомаст | 1 | Од содамочинь саемань урок |  |  |  |
| 34 | Контрольной робота (тест) | 1 | Содамочинь онкстамонь урок | Тестэнь топавтома |  |  |

**Материально- технической обеспечениясь. Литературась.**

**Тонавтнемапельтне.**

1. Учебник.«Эрзянь кель».7 класс.М.Мосин. 2003 год.

2. «Диктантт ды изложеният». 5-11 класстнэнень./ Т.А.Кемайкина,Т.В.Кутурова.-Саранск.2010 г.

3. «Диктантось ды сонзэ ютавтомазо»5-11 класстнэнь тонавтомонь пособия./ кемайкина Т.А.-Саранск.2006 г.

4. «Текст марто важодемась тиринь келень уроксто»./ Н.А.Кипайкина.

-Саранск.1993 г.

5. Кипайкина Н.А. Интеграциясь тиринь келень урок­тнесэ. - Саранск, 1992.

6.Липатов С.И., Адушкина Н.С. Методика преподавания мордовских

языков.­Саранск, 1989.

7.Тихонова Т.М. Эрзянь келень коряс уроконь шкадонть мейле роботась.

8.Цыганкин Д.В. Занимательной грамматика. - Са­ранск, 1999

Ютко шкасто. Вишка ды средней классо тонавтницятне­нень. - Саранск, 1994.

**ВАЛКСТНЭ**

1.Борисов АГ. Эрзянь келень эпитетэнь нурькине сло­варь. - Саранск, 1982.

2.Бузакова Р.Н. Словарь синонимов эрзянскоro языка.­Саранск, 1982.

3.Бузакова Р.Н. Тикшень валкс. - Саранск, 1996.

4.Цыганкин Д.В., М о с и н М.В. Этимологиянь валкс.­. Саранск, 1998.

5.Ширманкина Р.С. Фразеологиянь валкс. - Са­ранск, 1998.

6.Щемерова В.С. Эрзянско-русский, русско-эрзянский словарь. - Саранск, 1993.

7.Четвергов Е.В. Сырнень човалят: Стувтозь ды чуросто вастневиця валт.

Саранск, 1995.

**БАШКА СЕРМАДОВКСТНЭ**.

1. «Сятко», «Чилисема», «Народное образование» журналтнэнь коряс сермадовкстнэ.
2. Презентациятне.

ИНТЕРНЕТ-РЕСУРСТНЭ

[http://www.lib.e-mordovia.ru](http://www.lib.e-mordovia.ru/)

[http://www.erzan.ru](http://www.erzan.ru/)

[http://erziana.my1.ru](http://erziana.my1.ru/)